text: दुर्गा पूजा पर संस्कृत निबंध - Essay on Durga Puja in Sanskrit\nEssay on Durga Puja in Sanskrit : In this article, We are providing दुर्गा पूजा पर संस्कृत निबंध for class 6, 7, 8, 9, 10, 11 and 12. Durga Puja is also known as Durgotsava. Students can Use This Long Essay on Allahabad in Sanskrit Language to complete their homework.\nउत्सव बहुले भारते जनाः उत्सवैः यत्र मानसिक परितोषम् मनोरंजनम्, शान्तिम्, विश्रान्तिम् च प्राप्नुवन्ति तत्रैव आध्यात्मिकं लाभं चापि लभन्ते। एते उत्सवाः महोत्सवाश्च बहुविधाः भवन्ति। केचन सामाजिक उत्सवाः, केचन राजनैतिक उत्सवाः केचन धार्मिक महोत्सवाः अस्माकम् दृष्टिपथम् आयान्ति।\nएतेषु महोत्सवेषु दुर्गापूजा महोत्सवः अभीष्ट फलदायकः, दैविक, दैहिक, भौतिक ताप हारकः, शत्रु विनाशकः, समृद्धिदायकः विख्यातः अस्ति। भक्ताः नवादिनानि वृतम् धारयन्ति साधनाम् च साधयन्ति। महामायां जगदम्बिकाम् प्रति एषाम् परम गहनो विश्वासः यत्-\nअखिले भरते भक्त जनाः श्रद्धा-भक्ति-भावेन नव चण्डिकाः पूजयन्ति। दुर्गा पूजा महोत्सवः शरद् ऋतौ भवति आश्विन मासस्य शुक्ले पक्षे प्रतिपदायाम् अस्य महोत्सवस्य शुभारम्भो भवति। कथितम् महामायया स्वेन श्रीमुखेन\nशरत्काले महापूजा, क्रियते या च वार्षिकी।\nतस्याम् ममैतन्महात्म्यं श्रुत्वा भक्ति समन्वितः ।।\nनवदुर्गायाम् प्रतिदिनम् साधकाः भगवती मूर्ति सम्मुखे आसन बद्धो भूत्वा तद्गतेन मनसा स्व साधनाम् कुर्वन्ति, धूप-दीपम्, दर्शयन्ति, सपुष्पम् नारिकेलं समर्पयन्ति, सादरम् नैवेद्यम् निवेदयन्ति, मुख शुद्धयर्थम् एला लवंग कर्पूरयुक्तं ताम्बूलम् अर्पयन्ति। प्रतिदिनम् दुर्गासप्तशत्याः पाठम् कुर्वन्ति कारयन्ति च। गीत-वादनादिभिः नत्यन्ति, गायन्ति। सर्वाबाधा विमुक्त्यर्थम धन धान्य प्राप्तेर्थं रिपूणाम् क्षयार्थम्, उपसर्गाणाम् शमनार्थम्, उग्रासु ग्रह पीडासु शान्त्यर्थम् कर बद्धाः भक्ताः जगदम्बिकाम् स्तुवन्ति। प्रार्थयन्ति च-\nस्तुता सुरैः पूर्वमभीष्ट संश्रयात्,\nतथा सुरेन्द्रेण दिनेषु सेविता।\nकरोतु सा नः शुभहेतुरीश्वरी,\nशुभानि भद्राणि अभिहन्तु चापदः।\nबंगाल प्रान्ते असौ महोत्सवः सर्वेषु महोत्सवेषु प्रधान महोत्सवः भवति। बंग प्रान्तीयानां गृहे-गृहे दुर्गायाः मूर्तिस्थापनं भवति। ते सर्वे वृतोपवासादिभिः स्वकीयां इष्टदेवीम् भगवतीम् महाकालिकाम् अर्चयन्ति । नवम्याम् दशम्याम वा देव्याः मण्मयीं मूर्तिम् शंखध्वनिभिः घण्टा रवैः मृदंग वादनैः आपूर्यमाणे मंगलमये वातावरणे जले विसर्जयन्ति। यस्मिन् दिवसे मूर्ति विसर्जनम् भवति तस्मिन दिवसे भक्ति भावाप्लाविताः जनाः सपरिवारम् जलाशये गच्छन्ति प्रणमन्ति च महामायाम्।\nअनेन महोत्सवेन यत्र पारमार्थिकोः लाभः भवति तत्रैव जनानाम् मनोरंजनम् अपि भवति। अस्मिन् पर्वे शिल्पिनः अनेकानि बहुविधानि विचित्राणि वस्तूनि समुपकल्पयन्ति। अतः अयम् शारदीय महोत्सवः सर्वथा अनुकरणीयः दर्शनीयः प्रशंसनीयश्च।
  